**บทที่ 5**

**สรุป อภิปรายผลและข้อเสนอแนะ**

การวิจัยในครั้งนี้เป็นการวิจัยเกี่ยวกับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม ซึ่งผู้วิจัยได้นำประเด็นสำคัญมาสรุปผลการศึกษา อภิปรายผล และข้อเสนอแนะ ตามลำดับดังนี้

1. สรุปผล

2. อภิปรายผล

3. ข้อเสนอแนะ

**5.1 สรุปผล**

**5.1.1 ข้อมูลทั่วไปของผู้ตอบแบบสอบถาม**

ประชาชนในองค์การบริหารส่วนตำบลหนองโก ส่วนใหญ่เพศหญิงตอบแบบสอบถาม จำนวน 198 คน (ร้อยละ 53.10) และเพศชาย จำนวน 175 คน (ร้อยละ 46.90) ส่วนใหญ่มีอายุ 26 -33 ปี จำนวน 151 คน (ร้อยละ 40.50) รองลงมา อายุ 34-41 ปี (ร้อยละ 25.20) และอายุตั้งแต่ 42 ปีขึ้นไป จำนวน 69 คน (ร้อยละ 18.50) ระดับการศึกษาส่วนใหญ่มัธยมศึกษาตอนต้น จำนวน 138 คน (ร้อยละ 37.00) รองลงมา ประถมศึกษา จำนวน 100 คน (ร้อยละ 26.80) และมัธยมศึกษาตอนปลาย จำนวน 72 คน (ร้อยละ 19.30) อาชีพส่วนใหญ่ เกษตรกรรม จำนวน 175 คน (ร้อยละ 47.00) รองลงมา ค้าขาย จำนวน 87 คน (ร้อยละ 23.30) และนักเรียน นักศึกษา จำนวน 34 คน (ร้อยละ 10.00) หมู่บ้านส่วนใหญ่อยู่ในหมู่บ้านหนองโก หมู่ 1 จำนวน 65 คน (ร้อยละ 17.40) รองลงมา บ้านหนองโก หมู่ 2 จำนวน 48 คน (ร้อยละ 12.90) และบ้านหนองโก หมู่ 9 จำนวน 45 คน (ร้อยละ 12.10)

**5.1.2 ระดับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

การมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม โดยรวมและรายด้านอยู่ในระดับปานกลาง (= 3.03) โดยเรียงค่าเฉลี่ยจากมากไปหาน้อย ดังนี้ ด้านการตรวจสอบเนื้อหาของแผนพัฒนา (=3.34) รองลงมา ด้านการกำหนดปัญหา (= 3.33) ด้านการจัดทำแผนงานโครงการ (= 3.28) ด้านการตรวจสอบว่ามีการนำแผนพัฒนาไปจัดทำบัญญัติงบประมาณรายจ่าย (= 3.11) และด้านการติดตามประเมินผล (= 3.03) ตามลำดับ

5.1.2.1 ด้านการกำหนดปัญหา โดยรวมอยู่ในระดับปานกลาง (= 3.33) เมื่อพิจารณาเป็นรายด้านอยู่ในระดับมาก จำนวน 2 ข้อ ได้แก่ ได้เข้าร่วมประชุมเพื่อเสนอความต้องการของท้องถิ่น (= 3.57) และได้เข้าร่วมประชุมเพื่อเสนอปัญหาการพัฒนาท้องถิ่น (= 3.54) อยู่ในระดับปานกลาง จำนวน 5 ข้อ เรียงลำดับจากมากไปหาน้อย จำนวน 3 ระดับ ได้แก่ อบต. ได้ให้ท่านตัดสินใจในการใช้ทรัพยากรท้องถิ่นที่มีอยู่อย่างจำกัด (= 3.41) รองลงมา มีส่วนร่วมในการเสนอโครงการในการพัฒนา (= 3.24) และเมื่อมีการประชุมเสนอโครงการและแผนงานท่านได้เข้าร่วมประชุมมากน้อยเพียงใด (= 3.20) ตามลำดับ

5.1.2.2 ด้านการจัดทำแผนงานโครงการโดยรวมอยู่ในระดับปานกลาง (= 3.28) เมื่อพิจารณาเป็นรายด้านอยู่ในระดับปานกลางทุกข้อ โดยเรียงลำดับจากมากไปหาน้อย จำนวน 3 ลำดับ ได้แก่ ได้เข้าร่วมปฏิบัติตามนโยบายแผนงานโครงการหรือกิจกรรมในท้องถิ่นให้บรรลุเป้าหมาย   
(= 3.43) รองลงมา ได้เข้าร่วมวิเคราะห์สาเหตุแห่งปัญหาของหมู่บ้าน เพื่อกำหนดแนวทางแก้ไขปัญหา (= 3.40) และได้เข้าร่วมในการกำหนดทรัพยากรและแหล่งของทรัพยากรที่จะใช้ในโครงการพัฒนาของ อบต. (= 3.30) ตามลำดับ

5.1.2.3 ด้านการตรวจสอบเนื้อหาของแผนพัฒนา โดยรวมอยู่ในระดับปานกลาง   
(= 3.34) เมื่อพิจารณาเป็นรายด้านอยู่ในระดับปานกลางทุกข้อ โดยเรียงลำดับจากมากไปหาน้อย จำนวน 3 ลำดับ ได้แก่ ได้เข้าร่วมฟังการประชุมสภา อบต. เพื่อพิจารณาร่างแผนพัฒนาท้องถิ่น   
(= 3.41) รองลงมา ได้เข้าร่วมตรวจสอบ อบต. ในการจัดทำแผนงานโครงการพัฒนาโครงสร้างพื้นฐานเช่น ถนน ไฟฟ้า ประปา และแหล่งน้ำ เป็นต้น (= 3.38) และมีส่วนร่วมในการเชิญชวนประชาชนในพื้นที่ร่วมตรวจสอบเนื้อหาสารของแผนพัฒนาท้องถิ่น (= 3.37) ตามลำดับ

5.1.2.4 ด้านการตรวจสอบว่ามีการนำแผนพัฒนาไปจัดทำบัญญัติงบประมาณรายจ่าย โดยรวมอยู่ในระดับปานกลาง (=3.11) เมื่อพิจารณาเป็นรายด้านอยู่ในระดับปานกลางทุกข้อ โดยเรียงลำดับจากมากไปหาน้อย จำนวน 3 ลำดับ ได้แก่ ได้ร่วมในการผลักดันให้ อบต. จัดทำข้อบัญญัติงบประมาณรายจ่ายตามแผนพัฒนา (= 3.41) รองลงมา มีส่วนร่วมในการผลักดันให้ อบต. นำโครงการเร่งด่วนจากแผนพัฒนา อบต.ไปจัดทำเป็นข้อบัญญัติงบประมาณรายจ่าย (= 3.19) และมีส่วนร่วมในการตรวจสอบเนื้อหาสาระข้อบัญญัติงบประมาณรายจ่ายของ อบต. ว่าได้จัดทำตรงตามแผนพัฒนา (= 3.07) ตามลำดับ

5.1.2.5 ด้านการติดตามประเมินผลโดยรวมอยู่ในระดับปานกลาง (= 3.03) เมื่อพิจารณาเป็นรายด้านอยู่ในระดับปานกลางทุกข้อ โดยเรียงลำดับจากมากไปหาน้อย จำนวน 3 ลำดับ ได้แก่ มีส่วนร่วมในการควบคุม ติดตามโครงการหรือกิจกรรม ที่ อบต. ดำเนินการเพื่อให้เป็นไปตามเป้าหมายในแผนพัฒนา (=3.12) รองลงมา ได้ร่วมในการปฏิบัติตามแผนงาน โครงการในแผนพัฒนาเพื่อให้บรรลุตามเป้าหมาย (=3.10) และส่วนร่วมในการประเมินผลโครงการพพัฒนาของ อบต. ว่าบรรลุผลตามวัตถุประสงค์ที่กำหนดไว้ในแผนพัฒนา ท้องถิ่น (= 3.05) ตามลำดับ

**5.1.3 เปรียบเทียบการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

จำแนกตาม เพศ อายุ ระดับการศึกษา อาชีพ และหมู่บ้านที่อยู่อาศัย พบว่า เพศ และอายุไม่มีความคิดเห็นแตกต่าง สำหรับระดับการศึกษา อาชีพ และหมู่บ้านที่อยู่อาศัย มีความคิดเห็นแตกต่างกันอย่างมีนัยสำคัญทางสถิติ

ที่ระดับ .05

**5.1.4 ข้อเสนอแนะเกี่ยวกับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

ประชาชนมีส่วนร่วมในการจัดทำแผนพัฒนาองค์การบริหารส่วนตำบลหนองโก โดยเรียงลำดับจากความความถี่มากไปหาน้อย ได้แก่ ด้านการติดตามประเมินผล (f = 50) รองลงมา ด้านการตรวจสอบว่ามีการนำแผนพัฒนาไปจัดทำข้อบัญญัติงบประมาณรายจ่าย (f = 40) ด้านการจัดทำแผนงานโครงการ (f = 35) ด้านการกำหนดปัญหา (f = 35) ด้านการตรวจสอบเนื้อหาของแผนพัฒนา   
(f = 20) ตามลำดับ

**5.2 อภิปรายผล**

**5.2.1 การมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

โดยรวมและรายด้านอยู่ในระดับปานกลาง โดยเรียงค่าเฉลี่ยจากมากไปหาน้อย ดังนี้ ด้านการตรวจสอบเนื้อหาของแผนพัฒนา รองลงมา ด้านการกำหนดปัญหา ด้านการจัดทำแผนงานโครงการ ด้านการตรวจสอบว่ามีการนำแผนพัฒนาไปจัดทำบัญญัติงบประมาณรายจ่าย และด้านการติดตามประเมินผล ตามลำดับ อาจเป็นเพราะว่าประชาชนภายในเขตองค์การบริหารส่วนตำบลหนองโก ยังไม่สามารถเข้าถึงในการมีส่วนร่วมจัดทำแผนพัฒนามากนัก และมีส่วนร่วมน้อยที่สุด คือ การติดตามประเมินผลมีส่วนร่วมในการควบคุม ติดตามโครงการหรือกิจกรรม ที่ อบต. ดำเนินการเพื่อให้เป็นไปตามเป้าหมายในแผนพัฒนา รองลงมา ได้ร่วมในการปฏิบัติตามแผนงาน โครงการในแผนพัฒนาเพื่อให้บรรลุตามเป้าหมาย และส่วนร่วมในการประเมินผลโครงการพพัฒนาของ อบต. ว่าบรรลุผลตามวัตถุประสงค์ที่กำหนดไว้ในแผนพัฒนา ท้องถิ่น ซึ่งสอดคล้องกับงานวิจัยของ นรา ศรีวงษ์ (2557) ได้ศึกษาเรื่อง การมีส่วนร่วมของประชาชนในการจัดทำแผนพัฒนาองค์การบริหารส่วนตำบลโคกสว่าง อำเภอพนมไพร จังหวัดร้อยเอ็ด ผลการวิจัย พบว่า 1) ประชาชนมีส่วนร่วมในการจัดทำแผนพัฒนาองค์การบริหารส่วนตำบลโคกสว่าง โดยรวมอยู่ในระดับปานกลาง และเมื่อพิจารณาเป็นรายด้านทุกด้านอยู่ในระดับปานกลาง โดยเรียงค่าเฉลี่ยจากมากไปหาน้อย คือ ด้านการมีส่วนร่วมค้นหาปัญหาความต้องการ ด้านการมีส่วนร่วมวิเคราะห์ปัญหาความต้องการ ด้านการมีส่วนร่วมวางแผนการดำเนินงาน ด้านการมีส่วนร่วมดำเนินงาน ด้านการมีส่วนร่วมติดตามและประเมินผล 2) ประชาชนที่มีเพศ อายุ อาชีพ ระดับการศึกษา รายได้เฉลี่ยต่อเดือน สถานภาพการสมรส ระยะเวลาการอยู่อาศัย และการรับรู้ข่าวสารต่างกัน เห็นว่าประชาชนมีส่วนร่วมในการจัดทำแผนพัฒนาองค์การ บริหารส่วนตำบลโคกสว่าง โดยรวมและรายด้านทุกด้าน ไม่แตกต่างกัน โดยสรุป ประชาชนในเขตองค์การบริหารส่วนตำบลโคกสว่าง อำเภอพนมไพร จังหวัดร้อยเอ็ด มีความเห็นว่าประชาชนมีส่วนร่วมในการจัดทำแผนพัฒนาองค์การบริหารส่วนตำบลโคกสว่าง โดยรวมและรายด้านทุกด้านอยู่ในระดับปานกลาง และไม่แตกต่างกัน ดังนั้น คณะผู้บริหารท้องถิ่นและบุคลากรที่มีส่วนเกี่ยวข้องควรนำไปเป็นข้อสารสนเทศในการวางแผนปรับปรุงและพัฒนามีส่วนร่วมในการจัดทำแผนพัฒนาองค์การบริหารส่วนตำบลโคกสว่าง ให้มีประสิทธิภาพมากขึ้น

**5.2.2 เปรียบเทียบการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

จำแนกตาม เพศ อายุ ระดับการศึกษา อาชีพ และหมู่บ้านที่อยู่อาศัย พบว่า เพศ และอายุไม่มีความคิดเห็นแตกต่าง สำหรับระดับการศึกษา อาชีพ และหมู่บ้านที่อยู่อาศัย มีความคิดเห็นแตกต่างกันอย่างมีนัยสำคัญทางสถิติที่ระดับ .05ประชาชนที่มีเพศ และอายุ ที่แตกต่างกัน ไม่มีความคิดเห็นที่แตกต่างกันเนื่องจากเพศ และอายุนั้นยังไม่สามารถแยกได้ว่านั้นเป็นเรื่องที่จะต้องเรียนรู้แต่อย่างใด แต่เมื่อหากมีความแตกต่างในเรื่องของ การศึกษา อาชีพ และหมู่บ้านที่อยู่อาศัย นั้นจึงส่งผลให้แต่ละคนมีความคิดเห็นที่แตกต่างกัน เนื่องจากการศึกษานั้นเป็นสิ่งที่สามารถมองเห็นได้ชัดสำหรับความคิดเห็นที่แตกต่างกัน และอาชีพเช่นกัน ซึ่งการเรียนรู้และการเข้าถึงสำหรับการจัดทำแผนพัฒนาองค์กรนั้นก็ขึ้นอยู่กับอาชีพเป็นอย่างมาก สำหรับหมู่บ้านที่อยู่อาศัย นั้นเป็นในเรื่องของการได้รับรู้ข้อมูลข่าวสารที่แตกต่างกันออกไป หากหมู่บ้านใดอยู่ใกล้กับองค์การบริหารส่วนตำบลหนองโกนั้นย่อมได้รับข้อมูลข่าวสารที่รวดเร็ว ชัดเจน และสามารถมีส่วนร่วมในการจัดทำแผนพัฒนาองค์การได้มากกว่าหมู่บ้านที่อยู่อาศัยที่ห่างไกลออกไป ซึ่งสอดคล้องกับงานวิจัยของ ชยพล โบราณมูล (2549) ได้ทำการศึกษาสภาพปัญหาอุปสรรคในการมีส่วนร่วมของประชาชนในกระบวนการจัดทำแผนพัฒนาเทศบาลเมืองมหาสารคาม 1) ประชาชนที่มีเพศต่างกัน มีปัญหาอุปสรรคในการมีส่วนร่วมในกระบวนการจัดทำแผนพัฒนาเทศบาลเมืองมหาสารคามไม่แตกต่างกันอย่างมีนัยสำคัญทางสถิติที่ระดับ .05 2) ประชาชนที่มีการศึกษาระดับปริญญาตรีหรือสูงกว่า และประชาชนที่มีการศึกษาระดับปวส./อนุปริญญา มีปัญหาอุปสรรคในการมีส่วนร่วมในกระบวนการจัดทำแผนพัฒนาเทศบาลเมืองมหาสารคาม ด้านการวางแผนชุมชน มากกว่า ประชาชนที่มีการศึกษาระดับมัธยมศึกษา อย่างมีนัยสำคัญทางสถิติที่ระดับ .05

**5.2.3 ข้อเสนอแนะเกี่ยวกับการมีส่วนร่วมของประชาชนในการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม**

ประชาชนมีส่วนร่วมในการจัดทำแผนพัฒนาองค์การบริหารส่วนตำบลหนองโก โดยเรียงลำดับจากความความถี่มากไปหาน้อย ได้แก่ ด้านการติดตามประเมินผล รองลงมา ด้านการตรวจสอบว่ามีการนำแผนพัฒนาไปจัดทำข้อบัญญัติงบประมาณรายจ่าย ด้านการจัดทำแผนงานโครงการ ด้านการกำหนดปัญหา ด้านการตรวจสอบเนื้อหาของแผนพัฒนา อาจเป็นว่าประชาชนส่วนใหญ่มีความต้องการมีส่วนร่วมในเรื่องของการติดตามและประเมินผล เนื่องจากการจัดทำงานขององค์หารบริหารส่วนตำบลในเรื่องของการจัดทำแผนพัฒนาองค์กรไม่ชัดเจน และไม่ตรงตามความต้องการของประชาชนภายในเขตองค์การบริหารส่วนตำบลหนองโกเท่าที่ควร เช่น การเปิดโอกาสให้ประชาชนมีส่วนร่วมในการประสานงานในการดำเนินโครงการเพื่อให้บรรลุผลสำเร็จตามเป้าหมายที่กำหนดไว้ในแผนพัฒนา ประชาชนมีส่วนร่วมในการติดตาม การใช้ทรัพยากรในโครงการพัฒนาตามแผนพัฒนา และเปิดโอกาสให้ประชาชนมีส่วนร่วมในการบำรุงรักษาโครงการที่ อบต. ทำไว้เพื่อให้ใช้ประโยชน์ได้ตลอด ซึ่งสอดคล้องกับงานวิจัยของ ชยพล โบราณมูล (2549) ได้ทำการศึกษาสภาพปัญหาอุปสรรคในการมีส่วนร่วมของประชาชนในกระบวนการจัดทำแผนพัฒนาเทศบาลเมืองมหาสารคาม พบว่า สภาพปัญหาอุปสรรคในการมีส่วนร่วมของประชาชนต่อกระบวนการจัดทำแผนพัฒนาเทศบาลเมืองมหาสารคาม จากการสัมภาษณ์ด้านการวางแผนชุมชนประชาชนในชุมชนขาดความรู้เข้าใจในการวางแผนชุมชน ด้านการติดตามประเมินผล และด้านการจัดทำแผนยุทธศาสตร์การพัฒนา ประชากรส่วนใหญ่ต้องการมีส่วนร่วมในการติดตามประเมินผล โครงการที่ทาง เทศบาลได้ดำเนินการ และในชุมชนขาดความรู้ความเข้าใจในการวางแผนยุทธศาสตร์การพัฒนา และไม่ทราบว่าแผนยุทธศาสตร์การพัฒนา คือ อะไร ด้านการจัดทำแผนพัฒนาสามปี ชุมชนไม่ให้ความสำคัญในการวางแผนพัฒนาสามปี เนื่องจากไม่สามารถดำเนินงานตามแผนได้จริง

**5.3 ข้อเสนอแนะ**

จากผลการวิจัยที่ค้นพบ ผู้วิจัยมีข้อเสนอแนะ 2 ประเด็น ได้แก่ ประเด็นเกี่ยวกับการนำผลการศึกษาไปใช้ และประเด็นเกี่ยวกับการวิจัยครั้งต่อไป โดยมีรายละเอียดดังนี้

**5.3.1 ข้อเสนอแนะเพื่อการนำผลการศึกษาไปใช้**

5.3.1.1 ด้านในการกำหนดปัญหา

1) ควรเปิดโอกาสให้ประชาชนได้มีส่วนร่วมในการความคิดและเสนอแนวทางการพัฒนา เพื่อแก้ไขลดปัญหาท้องถิ่นได้ถูกจุดประสงค์ของประชาชน

2) ควรมีการเปิดโอกาสให้ประชาชนได้ทำโครงการหรือการทำแผนเพื่อเสนอต่อองค์การบริหารส่วนตำบลหนองโก สำหรับการปรับปรุงและพัฒนาหมู่บ้านให้ดีมากยิ่งขึ้น

3) ควรมีการเปิดโอกาสให้ประชาชนได้เข้าร่วมประชุมเพื่อเสนอโครงการและวางแผนการจัดทำโครงการร่วมกับเจ้าที่หน้าขององค์การบริหารส่วนตำบลหนองโก

5.3.1.2 ด้านการจัดทำแผนโครงการ

1) ผู้บริหารภายในองค์การบริหารส่วนตำบลหนองโก ควรมีการกำหนดวิธีการดำเนินแผนการพัฒนาท้องถิ่นอย่างเป็นระบบและถูกต้องโปร่งใส เพื่อให้ประชาชนได้ใช้ประโยชน์สูงสุด

2) การปฏิบัติงานภายในหมู่บ้านเจ้าหน้าที่และประชาชนภายในหมู่บ้านควรมีการประสานงานกันอย่างใกล้ชิดเพื่อให้การทำงานนั้นบรรลุตามวัตถุประสงค์

5.3.1.3 ด้านการตรวจสอบเนื้อหาของแผนพัฒนา

1) องค์การบริหารส่วนตำบลหนองโก ควรมีการจัดทำแผนและโครงการด้านงานพัฒนาสาธารณสุขและสิ่งแวดล้อม เช่น การปลูกต้นไม้ การพ่นหมอกครัว สำหรับการส่งเสริมให้ประชาชนได้สร้างคุณประโยชน์ร่วมกันภายในหมู่บ้าน

2) ควรมีการเปิดโอกาสให้ประชาชนได้มีส่วนร่วมในการตรวจสอบเนื้อหาสาระของแผนพัฒนาสำหรับการพัฒนาหมู่บ้านได้ถูกต้องตามความต้องการของประชาชน

**5.3.1.4 ด้านการตรวจสอบว่ามีการนำแผนพัฒนาไปจัดทำบัญญัติงบประมาณรายจ่าย**

1) ควรเปิดโอกาสให้ประชาชนได้มีส่วนร่วมในการตรวจสอบเนื้อหาสาระขอบัญญัติงบประมาณรายจ่ายประจำเพื่อให้เป็นไปตามแผนพัฒนา

2) ควรเปิดโอกาสให้ประชาชนมีส่วนร่วมในการรับฟังการประชุมสภา อบต. ในการพิจารณาเห็นชอบข้อบัญญัติงบประมาณรายจ่าย

5.3.1.5 ด้านการติดตามประเมินผล

1) เจ้าหน้าที่ขององค์การบริหารส่วนตำบลหนองโก ควรมีการประสานงานดำเนินงานโครงการกับประชาชนโดยตรงเพื่อให้การดำเนินงานโครงการบรรลุผลตามเป้าหมายที่กำหนดไว้ในแผนพัฒนา

2) ควรเปิดโอกาสให้ประชาชนได้มีการติดตามการใช้ทรัพยากรในโครงการพัฒนาตามแผนพัฒนาเพื่อให้การดำเนินงานโครงการนั้นมีความคุมค่ามากที่สุด

**5.3.2 ข้อเสนอแนะในการศึกษาค้นคว้าครั้งต่อไป**

จากการวิจัยในครั้งนี้ ผู้วิจัยได้มีข้อเสนอแนะสำหรับการนำไปใช้ในการศึกษา ดังนี้

5.3.2.1 ควรมีการศึกษาวิจัยถึงปัญหาและอุปสรรคในการมีส่วนร่วมของประชาชนเกี่ยวกับการจัดทำแผนพัฒนาการบริหารส่วนตำบลหนองโก อำเภอบรบือ จังหวัดมหาสารคาม

5.3.2.2 ควรมีการศึกษาปัจจัยที่มีอิทธิพบต่อการจัดทำแผนพัฒนาองค์การบริหารส่วนตำบลหนองโก อำเภอบรบือ จังหวัดมหาสารคาม